Tlačová správa: **V jesennom výberovom konaní je zaradených tridsať voľných frekvencií**

*Bratislava, 17. 9. 2018*

Rada pre vysielanie a retransmisiu **vyhlásila 17. septembra 2018** druhé tohtoročné výberové konanie na pridelenie rozhlasových frekvencií pre terestriálne vysielanie. Výberové konanie vyhlásila v zmysle zákona na úradnej tabuli vo svojom sídle, na webovej stránke a v dvoch celoštátnych denníkoch. Jeho súčasťou bude ako obvykle aj verejné vypočutiežiadateľov o nové rozhlasové licencie či súčasných vysielateľov, ktorí chcú svoje pokrytie rozšíriť. **Verejné vypočutie záujemcov o frekvencie je naplánované na 20. november 2018**.

**Uchádzači o jednotlivé frekvencie musia svoju žiadosť podať do 12. októbra 2018**,
a  to osobne alebo písomne na adrese sídla Rady pre vysielanie a retransmisiu (Palisády 36, 811 06 Bratislava).

**V jesennom výberovom konaní je zaradených 30 rozhlasových frekvencií**. **Na 19 z nich v súčasnosti vysiela Rádio Anténa Rock** na základe licencie držiteľa GES Slovakia, s.r.o. platnej do júla 2020, **na šiestich Rádio SiTy** na základe licencie držiteľa SITY MEDIA s.r.o., ktorá je platná do mája 2020. Vzhľadom na zákonné lehoty musí Rada tieto frekvencie zaradiť do výberového konania v predstihu. Obaja vysielatelia ich totiž v nasledujúcom roku budú využívať už 16. rok, čo je maximálna doba, počas ktorej zákon umožňuje držať licenciu na vysielanie rozhlasovej programovej služby jednému subjektu. Po jej uplynutí musí vysielateľ požiadať o novú licenciu, **o uvoľnené frekvencie sa** však **môžu uchádzať aj iní žiadatelia**. Viaceré z frekvencií je vzhľadom na technické parametre možné prideliť len spoločne.

Do jesenného výberového konania Rada zaradila aj frekvenciu 93,9 MHz Michalovce, pôvodne pridelenú Rozhlasu a televízii Slovenska pre účely vysielania Rádia Patria, ktorú však verejnoprávnemu vysielateľovi Rada na jeho vlastnú žiadosť v apríli tohto roka odňala. Dve frekvencie – 88,2 MHz Námestovo a 96,3 MHz Stará Turá sú individuálne koordinované, zvyšné dve frekvencie boli zaradené už v skorších výberových konaniach, neboli však pridelené.

 Zoznam všetkých frekvencií jesenného výberového konania:

|  |  |  |  |
| --- | --- | --- | --- |
| **LOKALITA** | **FREKVENCIA****[MHz]** | **VÝKON****[W]** | **POZNÁMKYÚradu pre reguláciu elektronických komunikácií a poštových služieb** |
| Námestovo | 88,2 | 200 |  |
| Stará Turá | 96,3 | 100 |  |
| Michalovce | 93,9 | 250 |  |
| Žarnovica | 99,6 | 200 | Prideliteľné len pre Rádio One, s.r.o. |
| Žilina | 88,2 | 500 |  |
| **Frekvencie, na ktorých vysiela Rádio SiTy** |
| Bratislava | 89,7 | 30 |  |
| Galanta | 92,1 | 250 |  |
| Bratislava 4 | 92,3 | 20 |  |
| Bratislava | 96,0 | 125 |  |
| Bratislava | 98,5 | 30 |  |
| Bratislava | 107,0 | 50 |  |
| **Frekvencie, na ktorých vysiela Rádio Anténa Rock** |
| Nitra | 88,8 | 10 000 | Prideliteľné len spoločne.  |
| Rožňava | 89,0 | 200 |
| Lučenec | 89,1 | 200 |
| Nové Mesto nad Váhom | 92,4 | 250 |  |
| Košice | 94,8 | 1 000 |  |
| Považská Bystrica | 95,1 | 250 |  |
| Snina | 95,9 | 10 000 |  |
| Piešťany | 97,3 | 500 |  |
| Banská Bystrica | 97,6 | 100 000 | Prideliteľné len spoločne. |
| Bratislava -Devínska | 97,6 | 100 |
| Čadca | 98,1 | 200 |  |
| Martin | 98,7 | 500 | Prideliteľné len spoločne. |
| Žilina | 98,7 | 500 |
| Ružomberok | 98,8 | 5 000 |
| Bratislava | 100,3 | 1 000 | Prideliteľné len spoločne. |
| Trenčín | 100,3 | 500 |
| Rimavská Sobota | 102,4 | 500 |  |
| Prešov | 105,2 | 1 000 |  |
| Poprad | 107,3 | 2 000 |  |

Kontakt pre médiá:

Mgr. Lucia Michelčíková, PhD.

hovorkyňa

Rada pre vysielanie a retransmisiu

tel.: +421 2 20 90 65 03

mobil: +421 918 696 286

mail: lucia.michelcikova@rvr.sk